Quines entitats apareixen en aquest text?
Consuelo (Barcelona, 1888? - Barcelona, 13 de novembre de 1905), també anomenada Consol, fou una model d'ètnia gitana que va mantenir una estreta relació amb Isidre Nonell. El pintor la va retratar repetidament entre 1901 i 1905, fins que ella va morir tràgicament amb disset anys. El seu nom complet era Consuelo Giménez Escuder. A mitjans de l'any 1900, Isidre Nonell va tornar de París a Barcelona per un problema amorós. Es va retrobar amb Joan Ossó (ca.1880-1947), que havia conegut a París, i aquest li va oferir compartir l'estudi de treball situat al carrer Comerç, avui al número 28. Més tard, van coincidir amb Picasso, que tenia el seu taller en el mateix replà. En l'estudi compartit, va veure com Ossó feia servir sovint models gitanes, ja que resultaven molt més assequibles que les models professionals. Nonell va abandonar els paisatges, dient que «només serveixen per anar-hi a berenar», i va iniciar una època en què pràcticament només pintava retrats de gitanes, fins al punt de ser conegut amb el qualificatiu de «pintor de gitanes». Ossó i Juli Vallmitjana, de la colla del Safrà, feien de guies a Nonell i Picasso pels barris baixos i els locals més bohemis de Barcelona. Als barris del Somorrostro i Can Tunis, contractaven les models gitanes. Un article necrològic publicat al setmanari Papitu explica que «[l'estudi] semblava moltes vegades un campament; ell en tenia una, dues o tres dintre, posant; les altres esperaven que sortissin amb els deu rals per anar en corrua a comprar». En aquest context va conèixer Consuelo, de tretze anys, que es va convertir en una de les models predilectes i possiblement l'amant. Hi va haver indicis que Consuelo posava nua, cosa contrària a l'ètica gitana, encara que Nonell va fer nus rarament i només se'n coneixen dos pintats posteriorment. Els pares de Consuelo la van enviar a Madrid i la van casar amb un gitano. Allà va patir les pallisses del marit i va demanar ajuda a Nonell. El setembre de 1903, Nonell, acompanyat pel pintor i crític d'art Sebastià Junyent, va fer un viatge a Saragossa i Madrid. Va aconseguir rescatar Consuelo i la va tornar a Barcelona per viure amb la seva àvia que també feia de model, pintada en alguns quadres titulats Gitana vella i coneguda com l'Àvia. El fotògraf Francesc Serra i Dimas els va retratar en una fotografia famosa i àmpliament reproduïda feta el 1904 a l'estudi de Nonell. En un moment de pausa, Nonell amb la bata de pintor està assegut davant d'un cavallet amb els pinzells i la paleta a la mà. Darrere seu descansen en un banc les models gitanes l'Àvia i Consuelo. Nonell mira directament la càmera amb una actitud serena, lluny de la imatge recent que tenia de bohemi i inconformista.
Consuelo : actor_o_director, Barcelona : Entitat_Geopolítica, Consol : actor_o_director, Isidre Nonell : artista_o_autor, Consuelo Giménez Escuder : actor_o_director, París : Entitat_Geopolítica, Joan Ossó : artista_o_autor, Picasso : artista_o_autor, Ossó : artista_o_autor, Nonell : artista_o_autor, Juli Vallmitjana : artista_o_autor, Somorrostro : Entitat_Geopolítica, Can Tunis : Entitat_Geopolítica, Papitu : mitjans_massius, Madrid : Entitat_Geopolítica, Sebastià Junyent : artista_o_autor, Saragossa : Entitat_Geopolítica, Gitana vella : pintura, carrer Comerç : ubicació, colla del Safrà : organització, l'Àvia : persona, Francesc Serra i Dimas : artista_o_autor